Προβλήματα στις εγγραφές:
Όταν οι γονείς εισέρχονταν στην εφαρμογή και έκαναν προσωρινή αποθήκευση της αίτησης και προσπαθούσαν σε δεύτερο χρόνο να επεξεργαστούν την αίτησή τους, αν επέλεγαν οποιοδήποτε κριτήριο δεν τους εμφάνιζε την αποθηκευμένη αίτηση. Έπρεπε να πατήσουν την αναζήτηση χωρίς να εισάγουν κανένα κριτήριο και μόνο σε αυτήν την περίπτωση τους εμφάνιζε την αίτηση.
Για ένα διάστημα οι γονείς δεν μπορούσαν να υποβάλλουν καθόλου αίτηση και να επισυνάψουν δικαιολογητικά
Όταν οι γονείς έκαναν είσοδο με τους κωδικού taxis και καταχωρούσαν τα στοιχεία του δεύτερου γονέα δεν μπορούσε να καταχωρήσει την αίτηση χωρίς να του εμφανίζει μήνυμα όπως «Αναντιστοιχία ΑΦΜ με κωδικούς taxis» ή «Λάθος ΑΦΜ»
Όταν προσπαθούσαν να επισυνάψουν αρχείο και το αρχείο ήταν μεγάλο δεν ήταν δυνατή η επισύναψη και δεν εμφάνιζε μήνυμα με το μέγεθος του αρχείου που μπορούσαν να επισυνάψουν.
Καθ’ όλη την διάρκεια των εγγραφών κατά τις ημέρες που λειτουργούσε η εφαρμογή, όταν οι γονείς υπέβαλαν αίτηση εγγραφής για κάποιο διάστημα τα παιδιά που φοιτούσαν ήδη κατά το σχολικό έτος 2024-25 «εξαφανίζονταν» από το παρουσιολόγιο και εμφανίζονταν τις επόμενες ημέρες.  
Στους προσωρινούς πίνακες κατάταξης, υπήρξε μητέρα εργαζόμενη που ενώ ήταν σωστά καταχωρημένη στους προσωρινούς πίνακες κατάταξης εμφανιζόταν άνεργη. Το πρόβλημα αποκαταστάθηκε, αφού εντοπίστηκε από την προϊσταμένη του ΒΝΣ. 
Μετά την λήξη των αιτήσεων και την επεξεργασία τους από τις Επιτροπές Αξιολόγησης οι πίνακες κατάταξης παρουσίασαν τα εξής προβλήματα: 
Οι πίνακες στην κατηγορία «ΕΓΓΡΑΦΗ/ΕΠΑΝΕΓΓΡΑΦΗ» αντλούν την πληροφορία από το τικάρισμα των γονέων, στο οποίο εμείς δεν μπορούμε να παρέμβουμε. Ακόμα και μετά από την πρόσθεση ή αφαίρεση στοιχείων, τα μόρια εμφανίζονται σωστά αλλά η ένδειξη εγγραφή επανεγγραφή εμφανίζεται λάθος 
Τα παιδιά που βρίσκονταν εκτός ηλικιακής ομάδας δεν εμφανίζονταν ούτε στους προσωρινούς πίνακες κατάταξης, ούτε στους απορριπτέους.
Στους πίνακες ο αύξων αριθμός ήταν λάθος (1, 1, 2, 2 κλπ) και οι απορριπτέες αιτήσεις εμφανίζονταν και στην σωστή ηλικιακή ομάδα και στον πίνακα εκτός ορίου ηλικίας. 
Επιπλέον σχετικά με τη μοριοδότηση των αιτήσεων εγγραφών διαπιστώσαμε ότι σε κάποιες αιτήσεις οι επιμέρους μοριοδοτήσεις ανά κατηγορία με τη  συνολική μοριοδότηση δεν συμφωνούσαν. 
Στους πίνακες αξιολόγησης (όχι στα εκτυπωτικά απαραίτητα αλλά σε αυτά που βλέπουμε εμείς με τα χρώματα) πρέπει να εμφανίζεται η ηλικία των παιδιών πχ 2,6 ετών.



Προβλήματα στις ενστάσεις:
Κατά την υποβολή εντάσεων  δικαίωμα πρόσβασης στις ενστάσεις πρέπει να έχουν όσοι έχουν κάνει αίτηση. Δεν μπορούσαν όλοι να υποβάλλουν ένσταση. Ένας από τους λόγους ήταν ότι όταν καταχωρούσαν στην ένσταση μεγάλο κείμενο δεν μπορούσαν να υποβάλλουν την ένσταση χωρίς να υπάρχει προειδοποιητικό μήνυμα όπως «Μεγάλος αριθμός λέξεων» ή «Δυνατότητα καταχώρησης έως … λέξεις».
Τελικά δεν κατάφεραν όλοι να υποβάλλουν ένσταση μέχρι την ημερομηνία λήξης και να αναγκαστεί η Υπηρεσία μας να δεχτεί τις ενστάσεις με email.   
Επίσης όταν εισέρχονταν στην εφαρμογή για να υποβάλλουν ένσταση, ακόμα και αν δεν προβλεπόταν να υποβάλουν ένσταση (όπως στην περίπτωση που ακυρωνόταν η αίτηση από τους ίδιους τους γονείς), έπρεπε να τους εμφανίζει την αίτηση και ένα μήνυμα σε αυτήν ότι δεν υπάρχει δυνατότητα υποβολής ένστασης.

Σε κάθε αίτηση πρέπει να φαίνεται το ιστορικό επεξεργασίας πχ 17/5/2025 ΠΡΟΣΩΡΙΝΗ ΑΠΟΘΗΚΕΥΣΗ 18/5/2025 ΟΡΙΣΤΙΚΗ ΥΠΟΒΟΛΗ 19/5/2025 ΥΠΟ ΕΠΕΞΕΡΓΑΣΙΑ 20/5/2025 ΕΝΣΤΑΣΗ κλπ. καθώς και η ημερομηνία εισαγωγής επισυναπτόμενων αρχείων, ώστε να προκύπτει αν τα αρχεία επισυνάφθηκαν εγκαίρως ή εκπρόθεσμα.  
Όταν κάποιος κάνει ένσταση δεν εμφανίζεται η προηγούμενη εικόνα αν πχ έχει απορριφθεί και τον λόγο απόρριψης ή αν ήταν στους προσωρινούς πίνακες κατάταξης.



Προβλήματα που υπήρχαν ήδη στις εφαρμογές KidCare και OpenFinance: 

Στο παρουσιολόγιο δεν μπορούν να επιλεγούν όλα τα τμήματα μαζί συνολικά ή ανά σταθμό, ώστε να δούμε τα παρόντα παιδιά μιας ημέρας σε ένα σταθμό ή σε όλους του σταθμούς.
Επιλέγοντας την επιλογή παιδιά και επιλέγοντας τον σταθμό και το φίλτρο ¨ενεργά¨, καθώς και στο σχολικό έτος, εμφανίζει όσες αιτήσεις είχαν κατατεθεί κατά το συγκεκριμένο σχολικό έτος, χωρίς να εμφανίζει τα ενεργά παιδιά μόνο.  
[bookmark: _GoBack]Επίσης στα παιδιά αν εισαγουμε το επίθετο του παιδιού δεν αναγνωρίζει το κριτήριο και εμφανίζει όλα τα παιδιά. Αν όμως προσθέσουμε σε ποιον σταθμό βρίσκεται (συνδυαστικά) τότε το εμφανίζει.  
Κατά την υποβολή των αιτήσεων αλλά μετά την λήξη δεν υπάρχει πουθενά φίλτρο με το σύνολο των επιλεγμένων, των αναπληρωματικών αλλά και των απορριφθέντων αιτήσεων συνολικά και ανά σταθμό.
Τα διαγράμματα είναι λάθος αφού στο σύνολο των αιτήσεων εμφανίζει τις αιτήσεις και των δύο σχολ. ετών.
Στα email δεν υπάρχουν φίλτρα προκειμένου να αποσταλεί mail σε συγκεκριμένη κατηγορία κηδεμόνων πχ στους γονείς που δεν έχουν υποβάλει οριστικά την αίτησή τους ή στα παιδιά που ήδη φοιτούν. 
Να εξεταστεί η δυνατότητα ενεργοποίησης αποστολής sms στους γονείς των παιδιών σε περίπτωση έκτακτης ανάγκης.
Κάνοντας αποσύνδεση από την εφαρμογή εμφανίζει ένα μήνυμα και τις περισσότερες φορές κατά την είσοδο έχει κρατήσει τα προηγούμενα στοιχεία και δεν μπορεί να συνδεθεί κάποιος με άλλους κωδικούς. 
Οι αποθήκες της εφαρμογής Finance δεν συμφωνούν με τις αποθήκες Kidcare. (Μετά την ανάκτηση ειδών εμφανίζει διαφορετικά είδη και ποσότητες)  
Στα έξοδα, ενώ καταχωρούνται τα παραστατικά εξόδων το σύνολο των ΚΑΕ δεν ενημερώνεται και δεν φαίνεται το υπόλοιπο ανά ΚΑΕ
Να χρησιμοποιηθούν οι σωστές φόρμες εγγράφων στα δελτία εισαγωγής, εξαγωγής και απογραφής.
Από την στιγμή που κάποιος διαχειριστής εισέρχεται στην εφαρμογή με τους κωδικούς του να μπορεί να επιλέξει από όλους τους καταρράκτες μόνο το πεδίο που τον αφορά (δελτία εισαγωγής, δελτία εξαγωγής, επιτροπές, ένταλμα προπληρωμής, αποθηκάριος τμήμα, παραλαβών κλπ) και όχι να βλέπει των υπολοίπων σταθμών.
Στα δελτία εισαγωγής το ΦΠΑ υπολογίζεται στο ποσό πριν την έκπτωση και όχι μετά όπως θα έπρεπε.
Ενώ έχει καταχωρηθεί από την κεντρική υπηρεσία το ποσοστό ΦΠΑ ανά είδος, στην εισαγωγή του είδους το ποσοστό ΦΠΑ υπολογίζεται λάθος. (πχ υπάρχει είδος με 6% ΦΠΑ που ενώ έχει καταχωρηθεί σωστά υπολογίζεται με 24%)
Στην καταχώρηση δελτίων δεν αποθηκεύονται οι εγγραφές ή αποθηκεύονται σε δεύτερο χρόνο με αποτέλεσμα ή να μην αποθηκεύονται καθόλου ή να αποθηκεύονται δύο φορές.

Αφού ολοκληρωθούν όλες οι αλλαγές εκκρεμεί να γίνει διασύνδεση των δύο προγραμμάτων ως εξής:
Επιλέγοντας τις πρώτες ύλες που θα χρησιμοποιηθούν από το KidCare οι πρώτες ύλες αυτές να εμφανίζονται στο finance και να συμπληρώνονται εκεί οι ποσότητες. Αφού συμπληρώνονται οι ποσότητες και οι τιμές, να μπορεί να ελεγχθεί από το kidcare αν έχουν έχουν υπερβεί τις συνιστώμενες ημερήσιες ποσότητες και το κόστος κατ' άτομο.
Παραμένουμε στη διάθεσή σας για κάθε διευκρίνηση
